****

URBROJ: 531-I/19 (128/19)

Senj, 08. srpnja 2019. g.

Na temelju članka 10. Zakona o turističkim zajednicama i promicanju hrvatskog turizma i Odluke Upravnog vijeća Lučke uprave Senj, Klasa:023-01/19-02/06 od 22.06.2019., Turistička zajednica Grada Senja objavljuje:

**NATJEČAJ**

**za pružanje ugostiteljskih usluga za vrijeme održavanja manifestacije „DJ Elektro-karneval party“ u sklopu „48. Međunarodnog senjskog ljetnog karnevala“**

1. **OPĆI UVJETI**

**Predmet natječaja je prikupljanje ponuda za pružanje ugostiteljskih usluga na jednom vanjskom objektu/šanku na Lukobranu sv. Marije (Điga) u Senju, za vrijeme održavanja manifestacije *„48. Međunarodni senjski ljetni karneval“* u razdoblju od 10. kolovoza 2019. godine do 11. kolovoza 2019. godine** (DJ Elektro-karneval party)

Ugostitelj je dužan organizirati pružanje ugostiteljskih usluga (priprema i usluživanje hrane i pića) za vrijeme održavanja DJ Elektro-karneval party u sklopu „48. Međunarodnog senjskog ljetnog karnevala“.

Ugostiteljske usluge pružaju se u skladu sa zakonskim propisima i propisanim standardima za obavljanje ugostiteljske djelatnosti. Ugostitelj je dužan učiniti sve potrebne predradnje za nesmetano pružanje ugostiteljskih usluga van ugostiteljskog objekta i o svom trošku ishoditi sve eventualne dozvole i odobrenja nadležnih tijela za obavljanje svoje djelatnosti na lokaciji iz stavka 1. ove točke.

Pravo podnošenja ponuda imaju fizičke i pravne osobe registrirane za obavljanje ugostiteljske djelatnosti.

Početna naknada za pružanje usluga na vanjskom objektu/šanku iznosi **7.000,00 kn** za razdoblje navedeno u stavku 1 ove točke.

1. **SADRŽAJ PONUDE**

Ponuda mora sadržavati slijedeće:

* ime i prezime, prebivalište (za fizičke osobe), odnosno naziv tvrtke s adresom sjedišta (za pravne osobe), OIB, te kontakt odgovorne osobe ponuditelja
* presliku rješenja o upisu u sudski ili obrtni registar, iz kojih je vidljiva registracija za obavljanje djelatnosti koja je predmet natječaja
* brojevima i slovima točno ispisanu visinu ponuđene naknade, koja ne smije biti niža od početne naknade iz točke I. ovog natječaja
* *Izjava* da je upoznat sa tekstom i uvjetima natječaja te da ih prihvaća i da će ispuniti sve postavljene uvjete.

1. **UVJETI KORIŠTENJA**

Odabirom na natječaju, ponuditelj se obvezuje:

* osigurati uslužni prostor (stolove, stolice, šank) te opremu neophodnu za pružanje usluga sa svim potrebnim atestima sukladno zakonskim propisima,
* prostor dan na korištenje održavati čistim i urednim,
* osigurati ulaz svim posjetiteljima bez naplate ulaznica,
* osigurati i primjenjivati sustav naplate u skladu s odredbama Zakona o fiskalizaciji u prometu s gotovinom („Narodne novine“ br. [133/12](http://www.zakon.hr/cms.htm?id=17713) i [115/16](http://www.zakon.hr/cms.htm?id=17711)),
* pridržavati se odredbi javnog reda i mira te ostalih važećih odluka Grada Senja,

1. **KRITERIJ ZA ODABIR**

Najpovoljnijom ponudom smatrat će se ponuda koja uz ispunjenje uvjeta iz Natječaja sadrži i **najviši iznos ponuđene naknade**. U slučaju da dva ili više ponuditelja dostave identične ponude s istom ili najvišom ponuđenom cijenom Naručitelj će odabrati ponudu koja je zaprimljena ranije.

Nepravodobne, neodređene i nepotpune kao i ponude kojima je iznos naknade manji od onog određenog kao početni iznos naknade, neće se razmatrati. Nepotpuna ponuda je ona koja ne sadrži sve priloge tražene u natječaju.

Odabrani ponuditelj dužan je potpisati Ugovor o pružanju ugostiteljskih usluga najkasnije do 01. kolovoza 2019. godine, u protivnom Ugovor će se sklopiti s prvim slijedećim najpovoljnijim ponuditeljem sukladno uvjetima iz ovog Natječaja.

Iznos naknade plaća se jednokratno prilikom sklapanja Ugovora.

Turistička zajednica Grada Senja zadržava pravo poništiti natječaj u cijelosti ili djelomično i ne prihvatiti niti jednu ponudu bez obrazloženja ponuditeljima.

1. **ROK ZA PODNOŠENJE PONUDA**

Ponude se dostavljaju u zatvorenoj omotnici s naznakom:

***„NE OTVARATI – ZA NATJEČAJ“***

na adresu:

**TURISTIČKA ZAJEDNICA GRADA SENJA**

**Stara cesta 2**

**53270 Senj**

Ponude se predaju neposredno na urudžbeni zapisnik ili putem pošte preporučenom pošiljkom, a rok za dostavu ponuda je 17. srpnja 2019. g. do 12:00 sati.

Ponuda mora biti potpisana od strane ovlaštene osobe, te ovjerena.

**Javno otvaranje ponuda održat će se dana 22. srpnja 2019. s početkom u 12:00 sati u prostorijama Turističke zajednice Grada Senja.**

Sve informacije u vezi predmetnog Natječaja mogu se dobiti u Turističkoj zajednici Grada Senja na e-mail: [info@tz-senj.hr](mailto:info@tz-senj.hr) ili telefon 053/881-068.

**Turistička zajednica Grada Senja**